[ca] Aquest document presenta una síntesi del desenvolupament d'un sistema de filtració ciclònica per aspiradors manuals en el marc d'un projecte de final de grau en enginyeria de disseny industrial i desenvolupament de producte. L'objectiu fonamental consisteix en el desenvolupament d'un sistema de filtració ciclònica que pugui ser integrat en futurs models d'aspiradors manuals. La finalitat és reduir la pèrdua de succió ocasionada per la saturació dels filtres comunament utilitzats, d'aquesta manera, es busca incrementar el rendiment dels aspiradors. En el disseny final, s'espera obtenir valors d'acceleració centrípeta propers als assolits pels sistemes Dyson. A més, s'ha dedicat una atenció especial a la usabilitat del producte, amb l'objectiu de millorar el procés de neteja d'interiors de vehicles i d'espais de difícil accés. Durant el procés de desenvolupament, s'ha aplicat el mètode de disseny iteratiu, ja que permet provar diferents dissenys, avaluar-los i implementar millores ràpidament basades en els resultats obtinguts. S'han dut a terme anàlisis de fluids per observar el flux d'aire i aconseguir valors numèrics de paràmetres rellevants. A més, s'han emprat tecnologies d'impressió 3D per fabricar prototips funcionals, els quals han estat usats en proves experimentals. En aquestes proves, s'ha analitzat visualment el comportament del flux d'aire mitjançant l'ús de materials translúcids. Els resultats assolits en aquestes proves s'han comparat amb els resultats de les simulacions per extreure conclusions i proposar millores a implementar en les següents iteracions. Els primers resultats significatius s'han obtingut en la segona iteració de disseny. Les proves experimentals amb el prototip han assolit una retenció de partícules de cafè superior al 90%. Amb aquesta informació com a base, s'ha perfeccionat i definit la geometria interna del disseny final desenvolupat en aquest projecte. Aquest disseny incorpora els components i els encaixos definitius, els quals han estat validats mitjançant un prototip funcional fabricat amb tecnologies d'impressió 3D d'alta precisió. En conclusió, el sistema de filtració ciclònica dissenyat és capaç de separar i capturar eficaçment les partícules aspirades sense fer ús d'un filtre. El producte dissenyat és versàtil, ja que és capaç d'oferir resultats excel·lents treballant en un ampli rang de potències, facilitant així la seva implementació en diferents aspiradors. Gràcies a la interacció amb el prototip funcional del disseny final també s'ha pogut validar la seqüència d'ús i de muntatge i desmuntatge del sistema. Així doncs, aquest projecte ha proporcionat un punt de partida sòlid, fiable i interessant per a futurs desenvolupaments en el camp de la filtració ciclònica.

[en] This document presents a summary of the development of a cyclonic filtration system for handheld vacuum cleaners within the framework of a final thesis in industrial design and product development engineering. The main objective is to develop a cyclonic filtration system that can be integrated into future models of handheld vacuum cleaners. The aim is to reduce suction loss caused by the saturation of the filters, thereby increasing the performance of the vacuum cleaners. In the final design, it is expected to achieve centripetal acceleration values close to those achieved by Dyson systems. Additionally, special attention has been given to the usability of the product, with the goal of improving the cleaning process of vehicle interiors and hard-to-reach spaces. During the development process, an iterative design method has been applied, as it allows for testing different designs, evaluating them, and implementing improvements quickly based on the results. Fluid analysis has been conducted to observe the airflow and obtain numerical values of relevant parameters. Furthermore, 3D printing technologies have been used to manufacture functional prototypes, which have made possible running experimental tests. In these tests, the behaviour of the airflow has been visually analysed using translucent materials. The results obtained in these tests have been compared with the simulation results to draw conclusions and propose improvements to be implemented in subsequent iterations. The first significant results have been achieved in the second design iteration. The experimental tests with the prototype have achieved a retention of coffee particles above 90%. Based on this information, the internal geometry of the final design developed in this project has been refined. This design incorporates the definitive components and fittings, which have been validated through a functional prototype manufactured with high-precision 3D printing technologies. To conclude, the designed cyclonic filtration system is capable of separating and capturing aspirated particles without using a filter efficiently. The designed product is versatile, as it is capable of achieving excellent results across a wide range of power levels, facilitating its implementation in different vacuum cleaners. Thanks to the interaction with the functional prototype of the final design, the usage sequence and assembly process of the system have also been validated. Therefore, this project has provided a solid, reliable, and interesting starting point for future developments in the field of cyclonic filtration.